
     JUDEŢUL IAŞI                                                    

        

MUNICIPIUL PAŞCANI                 

  CONSILIUL LOCAL                           

HOTARAREA NR. 50
Din  data de    29.03.2013

privind acordarea burselor de ajutor social, burselor de performanţă, 
burselor de merit şi burselor de studiu pentru elevii din învăţământul preuniversitar în perioada ianuarie – iunie 2013 

Consiliul Local al municipiului Paşcani, judeţul Iaşi;

Consiliul Local al municipiului Paşcani, judeţul Iaşi;

Având în vedere Legea nr. 273/2006,  privind finanţele publice locale, cu modificările şi completările ulterioare;
Având în vedere prevederile art. 82 alin. (1)-(2), art. 105 alin. (2) lit. d) din Legea nr. 1/ 2011, a Educaţiei Naţionale, cu modificările şi completările ulterioare;

Având în vedere prevederile Ordinului MECTS nr. 5576/2011, privind aprobarea criteriilor generale de acordare a burselor elevilor din învăţământul preuniversitar de stat, cu modificările şi completările ulterioare;
În temeiul art. 36 alin.(1), alin. (2) lit. d) şi alin. (6) lit. a) punctul 1 din Legea nr. 215 din 2001, privind administraţia publică locală, republicată, cu modificările şi completările ulterioare;
Având în vedere expunerea de motive intocmita de  consilierul local Apostol Carmen, inregistrata sub nr. 222 din 21.02.2013;  

Având în vedere raportul de specialitate întocmit de Compartimentul Sport, Cultură, Culte, Compartimentul Juridic şi Contencios, Serviciul Buget, Financiar, Contabilitate din cadrul  aparatului de specialitate al  Primarului municipiului Paşcani, inregistrat sub nr. 3804 din 21.02.2013; 
    Având in vedere Rapoartele de avizare ale urmatoarelor comisii de specialitate din cadrul Consiliului Local al municipiului Pascani :

- Avizul Comisiei de prognoze economico-sociale , buget , finante , industrie, agricultura, silvicultura, prestari servicii, comert si IMM-uri, programe europene, atragere de fonduri structurale si relatii externe, inregistrat sub nr. 428/28.03.2013  ;

- Avizul Comisiei juridica , ordine publica, pentru drepturile omului si libertati cetatenesti inregistrat sub nr. 439/28.03.2013;
- Avizul  pentru învăţământ şi activităţi ştiinţifice, cultură, culte, tineret, sport şi turism, sănătate, muncă, protecţie socială şi combaterea sărăciei, inregistrat sub nr.  411/28.03.2013 ;

În temeiul prevederilor art. 45 din Legea nr.215/2001, privind administraţia publică locală, republicată, cu modificările şi completările ulterioare, 

H O T Ă R Ă Ş T E:

Art. 1  Se acordă în anul 2013 un număr de 390 burse (de ajutor social, de merit şi burse de studiu, burse de performanţă) pentru elevii din învăţământul preuniversitar (primar, gimnazial, liceal), din care:
· 140 burse de ajutor social pentru o perioadă de 6 luni (ianuarie – iunie 2013);
· 160 burse de merit şi  burse de studiu pentru o perioadă de 6 luni (ianuarie – iunie 2013);
· 90 burse de performanţă alocate o singură dată la sfârşitul anului şcolar 2012 -  2013.
Art. 2  Criteriile de acordare a burselor şcolare sunt prevăzute în Regulamentul privind acordarea burselor scolare, prezentat conform anexei nr. 1, parte integrantă din prezenta hotărâre.
Art. 3  Cuantumul unei burse de ajutor social, burse de merit şi burse de studiu, este de 50 lei lunar, bursele de performanţă fiind de 200 de lei.
Art. 4  Fondurile necesare pentru acoperirea cheltuielilor,  în valoare de 108.000 lei, vor fi suportate din bugetul de venituri şi cheltuieli al municipiului Paşcani aferent anului 2013-Capitolul 65.02.59 – Burse.

Art. 5  Primarul municipiului Paşcani, în calitate de ordonator principal de credite şi Serviciul Buget, Financiar, Contabilitate din cadrul Primăriei municipiului Paşcani vor duce la îndeplinire prevederile prezentei hotărâri.

Art. 6  Serviciul administraţie publică  va comunica în copie prezenta hotărâre:

· Instituţiei Prefectului  judetului Iaşi
· Primarului municipiului Paşcani
· Serviciului  Buget, Financiar, Contabilitate
· Compartimentului Juridic şi Contencios

· Compartimentului  Sport, Cultură, Culte

· Unităţilor de învăţământ din municipiul Paşcani
· Mass-media.

PREŞEDINTE DE ŞEDINŢĂ ,                                  Contrasemnează pentru  legalitate,

Consilier local,                                                               SECRETARUL MUNICIPIULUI


AXINTE  VASILE                                                          Cons.jr.MIRCEA ZUZAN

Anexa nr. 1 la HCL nr.50 din 29.03.2013
Regulament privind acordarea burselor scolare

Criterii generale de acordare a burselor


Bursele de care pot beneficia elevii de la cursurile cu frecventa din invatamantul preuniversitar de stat, numite in continuare burse, sunt : burse de performanta, burse de merit, burse de studiu si burse de ajutor social.

1. Bursele de performanta se acorda elevilor care se incadreaza in cel putin unul din  cazurile urmatoare:

a) Au obtinut locurile I,II sau III la etapele  judetene ale olimpiadelor scolare nationale organizate de MECTS;

b) S-au calificat in loturile nationale.

Bursele de performanta se acorda o singutra data la sfarsitul anului scolar in care sunt obtinute rezultatele la olimpiadele scolare.

In perioada de acordare a bursei, elevii pot pierde bursa daca nota la purtare  intr-un semestru este mai mica de 10.

2. Bursele de merit si bursele de studiu se acorda elevilor de la cursurile cu frecventa din invatamantul preuniversitar de stat, in functie de rezultatele la invatatura, in cuantum de 3% din numarul elevilor din ciclul gimnazial si liceal , al unitatii scolare.

Bursele de merit se acorda elevilor care  au rezultate deosebite la invatatura:au obtinut media generala de cel putin 9.50 si nota 10 la purtare in anul scolar anterior, respective in primul semestru al anului scolar, pentru elevii aflati in clasele de inceput ale invatamantului primar, gimnazial,liceal sau profesional;

Bursele de merit obtinute se acorda incepand din semestrul ai II-lea, pentru elevii aflati in clasele de inceput ale invatamantului primar, gimnazial, liceal sau profesional, respective incepand cu semestrul I, pentru elevii aflati in celelalte clase ale invatamantului primar, gimnazial, liceal sau profesional.

Lista elevilor care beneficiaza de bursele de merit obtinute  este revizuita semestrial, in functie de modificarile intervenite in situatia scolara a elevilor.

In perioada de acordare a bursei, elevii pot pierde bursa daca nota la purtare este mai mica de 10.

Bursa de studiu se acorda elevilor care provin din familii cu venit lunar mediu pe membru de familie pe ultimile 3 luni cel mult egal cu salariul minim pe economie si care indeplinesc simultan conditiile: au media generala peste 8.50 si nota 10 la purtare in semestrul anterior celui care se acorda bursa.

Bursele de studiu  sunt revizuite semestrial, in functie de modificarile intervenite in veniturile nete lunare ale familiei si in situatia scolara a elevilor.

Bursele de studiu se acorda incepand din semestrul ai II-lea, pentru elevii aflati in clasele de inceput ale invatamantului primar, gimnazial, liceal sau profesional, respective incepand cu semestrul I, pentru elevii aflati in celelalte clase ale invatamantului primar, gimnazial, liceal sau profesional.

3. Bursele de ajutor social se acorda elevilor la cerere, in functie de situatia materiala a familiei sau a sustinatorului legal.

Bursele de ajutor se acorda la inceputul anului scolar si sunt revizuite semestrial, in funcie de modificarile intervenite in veniturile nete lunare ale familiei. 

Pot pastra bursa elevii promovati si cu nota 10 la purtare.

Pentru obtinerea bursei de ajutor social, elevii majori sau parintii/tutorii legal instituiti/reprezentantii legali ai elevilor minori depun la comisia de atribuire a burselor din unitatea de invatamant, in termenul stabilit  de aceasta, o cerere insotita de acte care dovedesc dreptul de acordare a bursei de ajutor social.

Pentru determinarea venitului mediu net lunar pe membru de familie se vor depune acte doveditoare, in primele 10 zile lucratoare ale fiecarui semestru.

La stabilirea venitului mediu lunar pe membru de familie, se iau in calcul toate veniturile cu caracter permanent realizate de membrii familiei, inclusive alocatia suplimentara pentru copii.

Bursele se acorda in fiecare an scolar, pe perioada cursurilor scolare

Un elev nu poate primi doua burse simultan, dar are dreptul sa opteze pentru cea cu valoare mai mare sau care se acorda pentru o mai mare perioada de timp.

Criteriile specifice de acordare a burselor de performanta, a burselor de merit, a burselor de studiu si a celor de ajutor social se stabilesc anual in consiliile de administratie ale unitatilor de invatamant, in limitele fondurilor repartizate si in raport cu integralitatea efectuarii de catre elevi a activitatilor scolare.

Nu pot constitui criterii de acordare/neacordare a burselor : religia, rasa, sexul, apartenata politica a elevului sau a familiei acestuia, apartenenta la organizatii legal constituite, studiile efectuate in strainatate, precum si accesul la burse din alte surse.









